|  |
| --- |
| **গৃহায়ন ও গণপূর্ত** **মন্ত্রণালয়** |

**১.০ ভূমিকা**

**১.১ দেশের আর্থ-সামাজিক প্রেক্ষাপটে মন্ত্রণালয়/বিভাগের গুরুত্ব:** **৮ম পঞ্চবার্ষিক পরিকল্পনা,** রূপকল্প **২০৪১ এবং টেকসই উন্নয়ন অভিস্ট লক্ষ্যকে সামনে রেখে** ভূমির সর্বোত্তম ব্যবহার নিশ্চিত করে পরিকল্পিত নগরায়ন, আধুনিক সুযোগ-সুবিধা সম্বলিত সরকারি স্থাপনা নির্মাণ এবং সবার জন্য আবাসন সুবিধা বাস্তবায়নে গৃহায়ন ও গণপূর্ত মন্ত্রণালয় অঙ্গীকারাবদ্ধ। উক্ত অঙ্গীকারসমূহ বাস্তবায়নে বিশেষতঃ স্বল্প ও মধ্যম আয়ের লোকদের জন্য রাজধানী ঢাকাসহ অন্যান্য বিভাগীয় শহর ও জেলা-উপজেলা পর্যায়ে বিভিন্ন প্রকল্প গ্রহণ করা হয়েছে। বর্তমানে **রাজধানী ঢাকাসহ দেশের বিভিন্ন বিভাগ, জেলা ও উপজেলায় স্বল্প ও মধ্যম আয়ের লোকদের জন্য সাশ্রয়ী মূল্যে প্লট** উন্নয়ন **ও ফ্ল্যাট নির্মাণ, সরকারি কর্মকর্তা-কর্মচারীদের জন্য আবাসন সুবিধা বৃদ্ধি, মহানগরীর সৌন্দর্য বর্ধন ও লেক উন্নয়ন, ঢাকা ও চট্টগ্রাম শহরের জলাবদ্ধতা নিরসনের জন্য খাল খনন, সংস্কার ও বাঁধ নির্মাণ, বিভিন্ন মহানগরীতে যানজট** হ্রাসের **জন্য** নতুনসড়ক নির্মাণ ও বিদ্যমান সড়ক সম্প্রসারণ ওপ্রশস্তকরণ, **ওভারপাস/ফ্লাইওভার নির্মাণসহ** অন্যান্য ভৌত অবকাঠামোগত সুবিধাদিতৈরী সংক্রান্ত বিভিন্ন প্রকল্প বর্তমানে চলমান রয়েছে। **পরোক্ষভাবে জড়িত হলেও জেণ্ডার সমতা নিশ্চিতকরণে গৃহীত বিভিন্ন কার্যক্রম বাস্তবায়নে এ মন্ত্রণালয় সচেষ্ট রয়েছে।**

**1.2 Allocation of business অনুযায়ী নারী উন্নয়ন সংক্রান্ত মন্ত্রণালয়/বিভাগের ম্যান্ডেট:** এ মন্ত্রণালয় গৃহায়ন ও গণপূর্ত সংক্রান্ত আইন ও নীতিমালা প্রণয়ন যুগোপযোগীকরণ এবং বাস্তবায়নের মাধ্যমে নারীর জন্য উপযুক্ত আশ্রয় এবং গৃহায়ন ব্যবস্থার অধিকার নিশ্চিতের জন্য কাজ করে যাচ্ছে।পরিকল্পিত আবাসন খাত বিকাশের লক্ষ্যে আইন, নীতিমালা প্রণয়ন এবং সে আলোকে স্থাপনা নির্মাণ, প্রযুক্তি উদ্ভাবনের কাজে নারীদের সম্পৃক্ত করা হচ্ছে। এছাড়া নারী কর্মকর্তা ও কর্মচারীদের আবাসন সমস্যার সমাধানে কার্যক্রম গ্রহণের পাশাপাশি বেসরকারি খাতকে আবাসন সমস্যার সমাধানে সম্পৃক্তকরণের সুযোগ সৃষ্টির মাধ্যমে নারীদের কর্মসংস্থান বৃদ্ধির লক্ষ্যে এ মন্ত্রণালয় কাজ করে যাচ্ছে।

**২.০ মন্ত্রণালয়/বিভাগ সংশ্লিষ্ট নারী উন্নয়ন বিষয়ক আইন, নীতিমালা ও জাতীয় পরিকল্পনা দলিলের দিক-নির্দেশনা**

গৃহায়ন ও গণপূর্ত মন্ত্রণালয়ের আওতায় কক্সবাজার উন্নয়ন কর্তৃপক্ষ আইন-২০১৬ এর ধারা ৫(ঢ), খুলনা উন্নয়ন কর্তৃপক্ষ আইন -২০১৮ এর ধারা ৫(ণ), গাজীপুর উন্নয়ন কর্তৃপক্ষ আইন-২০২০ এর ধারা ৫(ঠ)-সহ অন্যান্য কর্তৃপক্ষের আইনে কর্তৃপক্ষের সদস্যসমুহের মধ্যে আব্যশিকভাবে নারীর অংশগ্রহণ নিশ্চিত করা হয়েছে । এ মন্ত্রণালয় সংশ্লিষ্ট জাতীয় নারী উন্নয়ন নীতি-২০১১ এর অন্যতম লক্ষ্য হচ্ছে নারীর জন্য উপযুক্ত আশ্রয় এবং গৃহায়ন নিশ্চিত করা। এ লক্ষ্য বাস্তবায়নে জাতীয় গৃহায়ন নীতিমালা-২০১৬এর অনুচ্ছেদ ৩.২ ও ৪.১০ এ জাতি, ধর্ম, বর্ণ, ভাষা মতবাদ নির্বিশেষে গৃহায়ন সুবিধাদিতে নারী পুরুষ সকলের সমান প্রবেশাধিকার, কর্মজীবি মহিলাদের জন্য আলাদা আবাসন সুবিধা প্রদানের কার্যক্রম গ্রহণ এবং ক্ষুদ্র ও কুঠির শিল্প পর্যায়ে গৃহনির্মাণ উপকরণ তৈরির ইউনিট স্থাপন করে মহিলাদের কর্মসংস্থানের সুযোগ সৃষ্টির মাধ্যমে নারীদের জন্য নিরাপদ গৃহায়ন ও আশ্রয়ন এবং কর্মসংস্থান ব্যবস্থা নিশ্চিত করা হয়েছে।

**৩.০ নারী উন্নয়নে মন্ত্রণালয়/বিভাগের প্রাসঙ্গিক কৌশলগত উদ্দেশ্য ও কার্যক্রমসমূহ**

**পরিকল্পিত নগরায়ন:** অপরিকল্পিত নগরায়ন ও অস্বাস্থ্যকর আবাসনের কারণে নারীরা সরাসরি ও বেশি পরিমাণে ক্ষতিগ্রস্থ হয়। পরিকল্পিত নগরায়নের মাধ্যমে স্বাস্থ্যকর আবাসন ও নিরাপদ নগর নিশ্চিত করা হলে তা নারী উন্নয়নে পরোক্ষভাবে ভূমিকা রাখবে। ফলে এ কৌশলগত উদ্দেশ্যটি নারী উন্নয়নের সাথে পরোক্ষভাবে প্রাসঙ্গিক।

**বিভিন্ন আয়ের জনগোষ্ঠীর উপযোগী টেকসই ও নিরাপদ আবাসন ব্যবস্থা নিশ্চিতকরণ:** এ কার্যক্রমের আওতায় কর্মজীবী-কর্মমুখী নারীদের জন্যে ডরমিটরি নির্মাণের মাধ্যমে নারীর নিরাপদ আবাসনের ব্যবস্থা করা হয়। এর ফলে তাদের নিরাপত্তা এবং কর্মজীবনে অংশগ্রহণের সুযোগ বৃদ্ধি পাচ্ছে, যা নারী উন্নয়নে প্রত্যক্ষ অবদান রাখছে এবং নারীর ক্ষমতায়নে সাহায্য করছে।

**পরিকল্পিত আবাসন ও গৃহ নির্মাণ কলাকৌশল বিষয়ে নতুন নতুন প্রযুক্তি উদ্ভাবন:** আবাসন ও গৃহনির্মাণে নতুন প্রযুক্তি গৃহে নারীদের জীবনকে সহজ ও স্বাচ্ছন্দময় করবে যা নারী উন্নয়নে প্রত্যক্ষ ভূমিকা রাখবে। এছাড়া উদ্ভাবিত নতুন প্রযুক্তি প্রয়োগে নারীদের প্রশিক্ষণ প্রদান করা হচ্ছে এবং ক্ষুদ্র উদ্যোক্তা হিসেবে এ শিল্পের বিপণনে নারীকে সম্পৃক্ত করার বিধান রাখা হয়েছে। এ কার্যক্রমে সরাসরি নারীর অংশগ্রহণ থাকবে, যা নারীর উন্নয়ন তথা নারীর ক্ষমতায়নে অবদান রাখবে।

**সরকারি কার্য সম্পাদনের উপযোগী অবকাঠামোগত সুবিধা নিশ্চিতকরণ:** সরকারি কার্য সম্পাদনের স্থাপনাসমূহে নারীবান্ধব ওয়াশরুম, প্রার্থনা কক্ষ, ব্রেস্টফিডিং কর্ণার, ডে-কেয়ার সেন্টার প্রভৃতির সংস্থান রাখা হচ্ছে যা নারীর সেবা প্রদান ও সেবা প্রাপ্তিতে সহায়তা করবে। ফলে এ কার্যক্রম নারী উন্নয়নে বিশেষ ভূমিকা রাখবে।

**৪.০ মন্ত্রণালয়ের অগ্রাধিকার ব্যয়খাত/কর্মসূচিসমূহ এবং নারী উন্নয়নে এর প্রভাব**

| **ক্র.নং** | অগ্রাধিকারসম্পন্ন ব্যয় খাত/কর্মসূচিসমূহ | নারী উন্নয়নে প্রভাব (পরোক্ষ) |
| --- | --- | --- |
| **১** | ২ | ৩ |
| ১. | শহরাঞ্চলের ভূমির সর্বোত্তম ব্যবহার | অপরিকল্পিত নগারায়ন এবং অস্বাস্থ্যকর আবাসনের কারণে নারীরা সরাসরি ও অধিক পরিমাণে ক্ষতিগ্রস্থ হয়। পরিকল্পিত নগরায়নের মাধ্যমে স্বাস্থ্যকর আবাসন ও ভূমির সুষ্ঠু ব্যবহার নিশ্চিত করা হবে যা নারী উন্নয়নে পরোক্ষভাবে ভূমিকা রাখবে। |
| ২. | শহরাঞ্চলে পরিকল্পিত অবকাঠামো নির্মাণ | অপরিকল্পিত অবকাঠামোর কারণে নারীরা বিভিন্ন দুর্ঘটনায় বেশি ক্ষতিগ্রস্থ হচ্ছে। এছাড়া নাগরিক সুবিধার জন্য প্রয়োজনীয় উন্মুক্ত জলাশয়, খেলার মাঠ, পার্ক ইত্যাদির অভাবে বিশেষতঃ নারীরা বিচরণের সুযোগ পায় না। উল্লেখিত সুবিধাসমূহ প্রবর্তন করা হলে তা নারী উন্নয়নে পরোক্ষভাবে ভূমিকা রাখবে। |
| ৩. | বিভিন্ন আয়ের জনগোষ্ঠীর জনসাধারণের উপযোগী টেকসই ও নিরাপদ আবাসন ব্যবস্থা নিশ্চিতকরণ | কর্মজীবী-কর্মমুখী নারীদের জন্যে ডরমিটরী নির্মাণের মাধ্যমে নারীর নিরাপদ আবাসনের ব্যবস্থা করা হবে। এর ফলে তাদের নিরাপত্তা এবং কর্মজীবনে অংশ গ্রহণের সুযোগ বৃদ্ধি পাবে, যা নারী উন্নয়নে প্রত্যক্ষ অবদান রাখবে এবং নারীর ক্ষমতায়নে সাহায্য করবে। এ ছাড়া নির্মাণ শ্রমিক হিসেবে নারী শ্রমিকদের আয়ের সংস্থান হবে। |
| ৪. | আধুনিক ও পরিকল্পিত নগরায়ন এবং গৃহ নির্মাণ সংশ্লিষ্ট গবেষণা ও প্রশিক্ষণ | উদ্ভাবিত নতুন প্রযুক্তির বিষয়ে নারীদের প্রশিক্ষণ প্রদান করা হবে এবং ক্ষুদ্র উদ্যোক্তা হিসেবে এ শিল্পের বিপণনে নারীকে সম্পৃক্ত করার বিধান রাখা হবে। এ কার্যক্রমের সরাসরি নারীর অংশগ্রহণ থাকবে এবং এ কার্যক্রম নারীর উন্নয়ন তথা নারীর ক্ষমতায়নে অবদান রাখবে। |

**৫.০ মন্ত্রণালয়ের কার্যক্রমে নারীর অংশগ্রহণ এবং মোট বাজেটে নারীর হিস্যা**

**৫.১ মন্ত্রণালয়/দপ্তর/সংস্থার কার্যক্রমে নারীর অংশগ্রহণ**

|  |  |  |  |  |
| --- | --- | --- | --- | --- |
| **ক্র. নং.** | **দপ্তর/সংস্থা** | **নারী** | **পুরুষ** | **মোট** |
| ১ | সচিবালয় | ৩৬ | ১৭০ | ২০৬ |
| ২ | গণপূর্ত অধিদপ্তর | ৮৮ | ৭৪২ | ৮৩০ |
| ৩ | স্থাপত্য অধিদপ্তর | ৭৮ | ১৬৪ | ২৪২ |
| ৪ | নগর উন্নয়ন অধিদপ্তর | ২৮ | ১৪৬ | ১৭৪ |
| ৫ | সরকারি আবাসন পরিদপ্তর | ৬৪ | ২৯৭ | ৩৬১ |
| ৬ | অভ্যন্তরীণ নিরীক্ষা পরিদপ্তর | ৪ | ৩১ | ৩৫ |
| ৭ | এইচবিআরআই | ১৪ | ১০১ | ১১৫ |
| ৮ | রাজধানী উন্নয়ন কর্তৃপক্ষ | ৮৬ | ১০৯৩ | ১১৭৯ |
| ৯ | জাতীয় গৃহায়ন কর্তৃপক্ষ | ১২ | ২৮৩ | ২৯৫ |
| ১০ | চট্টগ্রাম উন্নয়ন কর্তৃপক্ষ | ১৬ | ২২৮ | ২৪৪ |
| ১১ | খুলনা উন্নয়ন কর্তৃপক্ষ | ২৬ | ২০১ | ২২৭ |
| ১২ | রাজশাহী উন্নয়ন কর্তৃপক্ষ | ১০ | ৪৯ | ৫৯ |
| ১৩ | কক্সবাজার উন্নয়ন কর্তৃপক্ষ | ৩ | ৪৪ | ৪৭ |
|   | **মোট:** | **৪৬৫** | **৩৫৪৯** | **৪০১৪** |

**৫.২ মন্ত্রণালয়/দপ্তর/সংস্থার কার্যক্রমে উপকারভোগী মহিলা ও পুরুষের পরিসংখ্যান:**

| **ক্র. নং.** | **দপ্তর/সংস্থা** | **উপকারভোগী নারী** | **উপকারভোগী পুরুষ** | **মোট উপকারভোগী** |
| --- | --- | --- | --- | --- |
| ১ | সচিবালয় | ৪৪৫ | ৬৪৯ | ১০৯৪ |
| ২ | গণপূর্ত অধিদপ্তর | ৪৩৭৮ | ১২৬৩৪ | ১৭০১২ |
| ৩ | স্থাপত্য অধিদপ্তর | ৭৮ | ১৬৪ | ২৪২ |
| ৪ | নগর উন্নয়ন অধিদপ্তর | ২৮ | ১৪৬ | ১৭৪ |
| ৫ | সরকারি আবাসন পরিদপ্তর | ৯২৪ | ১১৩০ | ২০৫৪ |
| ৬ | অভ্যন্তরীণ নিরীক্ষা পরিদপ্তর | ৪ | ৩১ | ৩৫ |
| ৭ | এইচবিআরআই | ৬০০০ | ৮০০০ | ১৪০০০ |
| ৮ | রাজধানী উন্নয়ন কর্তৃপক্ষ | ৭৫৪২ | ১৮৭৬৫ | ২৬৩০৭ |
| ৯ | জাতীয় গৃহায়ন কর্তৃপক্ষ | ৮৯৩৩ | ১০২৬৬ | ১৯১৯৯ |
| ১০ | চট্টগ্রাম উন্নয়ন কর্তৃপক্ষ | ১২১৪ | ৩২৭৮ | ৪৪৯২ |
| ১১ | খুলনা উন্নয়ন কর্তৃপক্ষ | ৮০৯ | ২০৬২ | ২৮৭১ |
| ১২ | রাজশাহী উন্নয়ন কর্তৃপক্ষ | ৩৫২ | ৮৬৭ | ১২১৯ |
| ১৩ | কক্সবাজার উন্নয়ন কর্তৃপক্ষ | ১০৩ | ৫৬৬ | ৬৬৯ |
|   | **মোট:**  | **৩০৮১০** | **58558** | **৮৯৩৬৮** |

**৫.৩ মন্ত্রণালয়ের মোট বাজেটে নারীর হিস্যা:**

(কোটি টাকায়)

| **বিবরণ** | **বাজেট 20২3-24** | **সংশোধিত 2022-২3** | **বাজেট 2022-২3** | **প্রকৃত 2021-22** |
| --- | --- | --- | --- | --- |
| **বাজেট** | **নারীর হিস্যা** | **সংশোধিত** | **নারীর হিস্যা** | **বাজেট** | **নারীর হিস্যা** | **প্রকৃত** | **নারীর হিস্যা** |
| **নারী** | **শতকরা হার** | **নারী** | **শতকরা হার** | **নারী** | **শতকরা হার** | **নারী** | **শতকরা হার** |
| মোট বাজেট |  |  |  |  |  |  |  |  |  |  |  |  |
| মন্ত্রণালয়ের বাজেট |  |  |  |  |  |  |  |  |  |  |  |  |
| উন্নয়ন বাজেট |  |  |  |  |  |  |  |  |  |  |  |  |
| পরিচালন বাজেট |  |  |  |  |  |  |  |  |  |  |  |  |

সূত্রঃ আর.সি.জি.পি. ডাটাবেইজ

**৬.০ বিগত অর্থবছরে নারী উন্নয়নে সুপারিশকৃত কার্যাবলির অগ্রগতির চিত্র ও উল্লেখযোগ্য সাফল্যসমূহ:**

বিগত অর্থবছরে এই মন্ত্রণালয়ের জন্য নারী উন্নয়নে মোট পাঁচটি সুপারিশ করা হয়। যার মধ্যে তিনটি সুপারিশ বাস্তবায়নে উল্লেখযোগ্য অগ্রগতি সাধিত হয়েছে এবং অবশিষ্ট দুইটি সুপারিশ বাস্তবায়নের জন্য ২২-২৩ অর্থবছরে কর্মপরিকল্পনা গ্রহণ করা হয়েছে।

**৬.১ বিগত অর্থবছরে জেন্ডার বাজেট প্রতিবেদনে নারী উন্নয়নে মন্ত্রণালয়ের জন্য সুপারিশকৃত কার্যাবলির অগ্রগতির চিত্র নিম্নরুপ:**

|  |  |  |
| --- | --- | --- |
| **ক্রমিক** | **বিগত বছরের সুপারিশকৃত কার্যাবলি** | **অগ্রগতি** |
| ১ | জেলা পর্যায়ে কর্মজীবী নারীদের নিরাপত্তা প্রদান ও বিভিন্ন শ্রমে অংশগ্রহণের সুযোগ বৃদ্ধি নিশ্চিত করার লক্ষ্যে সরকারি-বেসরকারি কর্মজীবী নারীদের জন্য দেশের সকল জেলায় প্রয়োজনীয় আবাসন (হোস্টেল-ডরমিটরী) নির্মাণ করা। | ২০19-২0 অর্থ বছরে চট্টগ্রামের সল্টগোলা-পতেঙ্গা রোডের পার্শ্বে পোশাক শিল্পে কর্মরত ১০০০ জন নারী শ্রমিকদের আবাসনের লক্ষে ২৪৪টি ডরমিটরি নির্মাণ করা হয়েছে। |
| ২ | বিভিন্ন অবকাঠামো উন্নয়ন সংশ্লিষ্ট প্রকল্প বাস্তবায়নে পুরুষের পাশাপাশি নারী শ্রমিকের অংশগ্রহণ এবং যথাযথ অধিকার নিশ্চিতকরণ এবং এ বিষয়ে উৎসাহ প্রদানে যথাযথ পদক্ষেপ গ্রহণ করা। | ২০২০-২১ অর্থ বছরে বিভিন্ন অবকাঠামো উন্নয়ন প্রকল্প বাস্তবায়নে পুরুষের পাশাপাশি নারী শ্রমিকের অংশগ্রহণ ও অধিকার নিশ্চিত করা হয়েছে। |
| ৩ | হাউজিং এন্ড বিল্ডিং রিসার্চ ইনস্টিটিউট কর্তৃক গৃহ নির্মাণ শিল্পে উদ্ভাবিত নতুন প্রযুক্তি বিপণন বিষয়ে প্রশিক্ষণ প্রদান এবং এ শিল্পে ক্ষুদ্র উদ্যোক্তা হিসেবে নারীদের গড়ে তোলার লক্ষ্যে পরিচালিত প্রশিক্ষণ কার্যক্রম দেশব্যপী সম্প্রসারণ করা। | ২০২০-২১ অর্থ বছরে হাউজিং এন্ড বিল্ডিং রিসার্চ ইনস্টিটিউট কর্তৃক গৃহ নির্মাণ শিল্পে উদ্ভাবিত নতুন প্রযুক্তি বিপণন বিষয়ে ৪৩ জন নারীকে প্রশিক্ষণ প্রদান করা হয়েছে। |

**৬.২ মন্ত্রণালয়ের কার্যক্রমে নারী উন্নয়নে বিগত তিন বছরের উল্লেখযোগ্য সাফল্য আলোচনা:**

* বিভিন্ন সরকারি অফিস ভবনে এবং অধিকাংশ public area তে dedicated female toilet স্থাপন করা হয়েছে;
* কোভিড-১৯ অতিমারী মোকবেলায় সক্ষমতা বৃদ্ধির লক্ষ্যে ২০২১-২২ অর্থবছরে দেশের ২৭টি মেডিকেল কলেজ হাসপাতালে PCR ল্যাব স্থাপন, ৬২ টি জেলা হাসপাতালে ২০ শয্যার আইসোলেশন ইউনিট ও ১০ শয্যার আইসিইউ স্থাপন করা করা হয়েছে। এতে নারীদের জন্য পৃথক ইউনিটের সংস্থান রাখা হয়েছে;
* মহিলা হোস্টেল, ব্যারাক ভবন নির্মাণ, ঊর্ধ্বমূখী সম্প্রসারণ ও মেরামত কাজ সম্পন্ন করা হয়েছে;
* চট্টগ্রামের সল্টগোলা-পতেঙ্গা রোডের পার্শ্বে পোশাক শিল্পে কর্মরত ১০০০ জন নারী শ্রমিকদের আবাসনের লক্ষে ২৪৪টি ডরমিটরি নির্মাণ করা হয়েছে;
* বিভিন্ন নিয়োগের ক্ষেত্রে নারীদের কোটা পূরণ এবং আউটসোর্সিং এর মাধ্যমে নিয়োগের ক্ষেত্রে নারীদের অগ্রাধিকার প্রদান করা হয়েছে;
* কর্মজীবী নারীদের সরকারি বাসা বরাদ্দের মাধ্যমে আবাসন সুবিধা বৃদ্ধি করা হয়েছে; এবং
* নগর ও অঞ্চল পরিকল্পনায় দরিদ্র, দুঃস্থ ও শ্রমজীবী নারীর জন্য আবাসন সুবিধা নিশ্চিত করার লক্ষ্যে মাস্টারপ্ল্যানে সংরক্ষিত স্হান রাখা হয়েছে।

**৬.৩ মন্ত্রণালয় সংশ্লিষ্ট কাজের ক্ষেত্রে নারীর জীবনমান উন্নয়ন**

* মাতৃদুগ্ধ শিশুদের জন্য পৃথক ব্রেস্টফিডিং কর্ণার এবং ডে-কেয়ার (শিশু দিবা যত্ন কেন্দ্র) কর্ণার স্থাপন করেছে;
* সরকারি স্থাপনাসমূহ নারীকর্মীদের জন্য এবং নারী সেবাগ্রহীতাদের জন্য বিশেষায়িত ওয়াশরুম, প্রার্থনা কক্ষ ইত্যাদির সংস্থান রাখার মাধ্যমে স্বাস্থ্যকর পরিবেশ নিশ্চিত করা হয়েছে।

**৭.০ নারী উন্নয়নের লক্ষ্যমাত্রা অর্জনে** প্রতিবন্ধকতাসমূহ

নারী উন্নয়নের লক্ষমাত্রা অর্জনে মন্ত্রণালয়ের প্রতিবন্ধকতা সমূহ নিম্নরুপ:

* গৃহায়ন ও নগরায়ন পরিকল্পনায় অর্ন্তভূক্তির লক্ষ্যে প্রকৃত দরিদ্র ও দৃঃস্থ গৃহহীন নারীদের চিহ্নিতকরণে সমস্যা;
* নিরাপদ গৃহ ও আবাসন সুবিধা প্রদানের জন্য একক নারী ও নারী প্রধান পরিবারের তথ্যাদি/ ডাটাবেজ না থাকা;
* ডরমিটরী, হোষ্টেল, বয়স্কদের হোম ও স্বল্পকালীন আবাসস্থলের জন্য জমির/ভুমির স্বল্পতা।

**৮.০ ভবিষ্যৎ করণীয় সম্পর্কে সুপারিশ**

* সরকারি-বেসরকারি কর্মজীবী নারীদের আবাসন সম্প্রসারণের লক্ষ্যে হোস্টেল ও ডরমিটরী নির্মাণ করা;
* সরকারের বিভিন্ন প্রকল্পের মাধ্যমে নির্মিত ফ্ল্যাট ও প্লট বরাদ্দে নারীদের জন্য কোটা সংরক্ষণ রাখার ব্যবস্থা করা;
* বিভিন্ন অবকাঠামো উন্নয়ন সংশ্লিষ্ট প্রকল্পে নারীদের অংশগ্রহন ও অধিকার নিশ্চিত করা;
* বস্তিবাসী নারী এবং দুঃস্থ ও শ্রমজীবী নারীদের জন্য আবাসনের ব্যবস্থা করা;
* কর্মক্ষেত্রে নারীদের জন্য যথোপযোগী কর্মপরিবেশ সৃষ্টি করার লক্ষ্যে সকল সরকারি অফিস ভবনে এবং গুরুত্বপূর্ন পাবলিক প্লেসে dedicated female toilet স্থাপন করা; এবং
* বিনোদন ও নিরাপত্তা নিশ্চিতকরণে পার্কে নারীদের জন্য পৃথক মহিলা অঙ্গনের ব্যবস্থা রাখা।